
ΤΕΥΧΟΣ ΔΕΥΤΕΡΟ 


Αρ 


. Φύλλου 732 


ΑΠΟΦΑΣΕΙΣ 

Αριθμ. 659/27293 

Πρόγραμμα επιτήρησης Καταρροϊκού Πυρετού 
του προβάτου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Τον Κανονισμό (ΕΚ) αρ. 1266/2007 της Ευρωπαϊκής 
Επιτροπής, σχετικά με τους κανόνες εφαρμογής της Οδη¬ 
γίας 2000/75/ΕΚ του Ευρωπαϊκού Συμβουλίου για την 
καταπολέμηση, την παρακολούθηση και την επιτήρηση 
του Καταρροϊκού Πυρετού του προβάτου και τους περι¬ 
ορισμούς στις μετακινήσεις ορισμένων ζώων ευπαθών 
ειδών, όπως αυτός έχει τροποποιηθεί και ισχύει. 

2. Τον Κανονισμό (ΕΚ) αριθ. 882/2004 του Ευρωπαϊκού 
Κοινοβουλίου και του Συμβουλίου «για τη διενέργεια επι¬ 
σήμων ελέγχων της συμμόρφωσης προς τη νομοθεσία 
περί ζωοτροφών και τροφίμων και προς τους κανόνες 
για την υγεία και την καλή διαβίωση των ζώων». 

3. Τον Κανονισμό (ΕΚ) αριθ. 852/2004του Ευρωπαϊκού 
Κοινοβουλίου και του Συμβουλίου της 29ης Απριλίου 
2004 για την υγιεινή των τροφίμων. 

4. Τις διατάξεις του π.δ. 133/92 (Α'66) «Επιβολή υγειο¬ 
νομικών και λοιπών μέτρων για την προστασία και εξυ¬ 
γίανση της κτηνοτροφίας από λοιμώδη και παρασιτικά 
νοσήματα των ζώων» και ιδιαίτερα το άρθρο 1 αυτού. 

5. Το π.δ. 33/2003 (Α'34) «Μέτρα για την καταπολέμη¬ 
ση και εξάλειψη του καταρροϊκού πυρετού του προβά¬ 
του, σε συμμόρφωση προς την Οδηγία του Ευρωπαϊκού 
Συμβουλίου 2000/75/ΕΚ». 

6. Την με αριθμ. 258944/07.08.2008 (ΦΕΚ Β' 727) από¬ 
φαση του Υπουργού Αγροτικής Ανάπτυξης καιΤροφίμων 
«Σχέδιο αντιμετώπισης έκτακτης ανάγκης για την κατα¬ 
πολέμηση του καταρροϊκού πυρετού». 

7. Την με αριθμ. 261463/11.09.2009 (ΦΕΚ Β'2006) από¬ 
φαση των Υπουργών Οικονομίας και Οικονομικών και 
Αγροτικής Ανάπτυξης «Κοινοποίηση των ασθενειών των 
ζώων σε συμμόρφωση προς την οδηγία 82/894/ΕΟΚ». 

8. Τις διατάξεις των Κεφαλαίων 1.3 και 8.3 του Κώδικα 
Υγείας Χερσαίων Ζώων του Διεθνούς Γραφείου Επιζω- 
οτιών (ΟΙΕ). 


9. Την υπ' αριθμ. Υ200/21.11.2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β'3755). 

10. Το υπ' αριθμ. 5ΑΝΤΕ/11788/2017 έγγραφο εργασί¬ 
ας των υπηρεσιών της Επιτροπής της Ε.Ε. για την έκβαση 
της διαδικασίας αξιολόγησης των προγραμμάτων για 
την εκρίζωση, τον έλεγχο και την επιτήρηση ορισμένων 
νοσημάτων των ζώων και ζωοανθρωπονόσων τα οποία 
υπέβαλαν τα κράτη μέλη για το 2018 και τα επόμενα έτη. 

11. Το ν.4235/2014 (ΦΕΚ Α'32): «Διοικητικά μέτρα, δι¬ 
αδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, των 
ζωοτροφών και της υγείας και προστασίας των ζώων και 
άλλες διατάξεις αρμοδιότητας του Υπουργείου Αγροτικής 
Ανάπτυξης καιΤροφίμων» και ιδίως το άρθρο 62 αυτού. 

12. Το γεγονός ότι, από την παρούσα απόφαση, δεν 
προκαλείται δαπάνη και η προκαλούμενη δαπάνη για 
την αγορά των απαραίτητων αντιδραστηρίων για την 
εφαρμογή του Προγράμματος για κάθε έτος θα καθορί¬ 
ζεται με κοινή απόφαση των Υπουργών Οικονομικών και 
Αγροτικής Ανάπτυξης καιΤροφίμων και θα καλύπτεται 
από τον Τακτικό Προϋπολογισμό του Υπουργείου Αγρο¬ 
τικής Ανάπτυξης καιΤροφίμων (ΚΑΕ 5329του Φ29/110), 
με συγχρηματοδότηση από την Ευρωπαϊκή Ένωση. 

13. Την με ημερομηνία 22.12.2017 εισήγηση της Διεύ¬ 
θυνσης Υγείας των Ζώων, αποφασίζουμε: 

Άρθρο 1 

Διάρκεια-Στόχος 

Με την παρούσα απόφαση εγκρίνεται η εφαρμογή του 
ετήσιου-πολυετούς Προγράμματος επιδημιολογικής επι¬ 
τήρησης του Καταρροϊκού πυρετού (ΚΠ) στην Ελλάδα. 

Επίσης, καθορίζονται οι λεπτομέρειες εφαρμογής του 
ανωτέρω Προγράμματος επιδημιολογικής επιτήρησης, 
σύμφωνα με τις απαιτήσεις της Οδηγίας του Ευρωπαϊκού 
Συμβουλίου 2000/75/ΕΚ και του Κανονισμού (ΕΚ) αριθμ. 
1266/2007, όπως έχουν τροποποιηθεί και ισχύουν. 

Στόχοι του προγράμματος είναι: 

(α) Η συστηματική έρευνα και διαφορική διάγνωση, 
με εφαρμογή κατάλληλων εργαστηριακών τεχνικών του 
Καταρροϊκού Πυρετού (ΚΠ) στα βοοειδή, μέσω της παθη¬ 
τικής και ενεργητικής επιτήρησης και στα αιγοπρόβατα, 
μέσω της παθητικής επιτήρησης. 

(β) Σε περίπτωση ορομετατροπής ή/και ανίχνευσης ιού 
του ΚΠ σε βοοειδές-μάρτυρα, απαιτείται η άμεση διενέρ¬ 
γεια περαιτέρω έρευνας (κλινικής και εργαστηριακής) για 
τον αποκλεισμό ή μη της κυκλοφορίας του ιού του ΚΠ. 

(γ) Η έρευνα, μέσω της εντομολογικής επιτήρησης, 
του είδους και της διασποράς των ξενιστών (ΖυΙίςοίάθε 
στη Χώρα. 

Άρθρο 2 
Ορισμοί 

Για τους σκοπούς της παρούσας απόφασης ισχύουν, 
επιπλέον των αναφερόμενων ορισμών του Άρθρου 2 του 
π.δ. 33/2003 (Α'34) περί «Μέτρων για την καταπολέμη¬ 
ση και εξάλειψη του καταρροϊκού πυρετού του προβά¬ 
του», σε συμμόρφωση προς την Οδηγία του Συμβουλί¬ 
ου 2000/75/ ΕΚ, οι ορισμοί του Κανονισμού (ΕΚ) αριθμ. 
1266/2007. Ειδικότερα: 

1. Κρούσμα καταρροϊκού πυρετού του προβάτου, είναι 
ζώο που πληροί μία από τις ακόλουθες προϋποθέσεις: 

(α) ζώο που παρουσιάζει κλινικά συμπτώματα που 
υποδηλώνουν την εμφάνιση καταρροϊκού πυρετού του 
προβάτου, 

(β) βοοειδές μάρτυρας (δείκτης) το οποίο εμφάνισε 
αρνητικό ορολογικό αποτέλεσμα σε προηγούμενη δο¬ 
κιμή και έχει μετατραπεί ορολογικά από αρνητικό σε θε¬ 
τικό (ορομετατροπή), σε ό,τι αφορά στα αντισώματα, σε 
τουλάχιστον έναν ορότυπο του ιού του καταρροϊκού 
πυρετού του προβάτου από την στιγμή της δοκιμής, 

(γ) ζώο από το οποίο έχει απομονωθεί και ταυτοποιη- 
θεί ο ιός του καταρροϊκού πυρετού, 

(δ) ζώο το οποίο έχει ευρεθεί θετικό, κατόπιν ορολογι- 
κών δοκιμών για τον καταρροϊκό πυρετό του προβάτου 
ή από το οποίο έχει ταυτοποιηθεί το αντιγόνο του ιού ή 
το ριβοζονουκλεϊκό οξύ (ΗΝΑ) από έναν ή περισσότε¬ 
ρους ορότυπουςτου καταρροϊκού πυρετού. 

Επιπλέον, μία σειρά επιδημιολογικών στοιχείων πρέπει 
να υποδηλώνει ότι η παρουσία κλινικών συμπτωμάτων 
ή αποτελεσμάτων εργαστηριακών δοκιμών, που συνι- 
στούν μόλυνση από τον ιό του καταρροϊκού πυρετού του 
προβάτου, είναι συνέπεια της κυκλοφορίας του ιού στην 
εκμετάλλευση που βρίσκεται το ζώο και όχι της εισόδου 
εμβολιασμένων ή οροθετικών ζώων από απαγορευμένες 
ζώνες σε αυτήν. 

2. Εστία είναι η εκμετάλλευση ή ο χώρος που βρίσκε¬ 
ται στο έδαφος της Ευρωπαϊκής Ένωσης όπου συγκε¬ 
ντρώνονται ζώα και διαπιστώθηκαν ένα ή περισσότερα 
κρούσματα. 

3. Πρωτογενής εστία είναι η εστία η οποία δεν συνδέε¬ 
ται επιδημιολογικά με προηγούμενη εστία ή συνεπάγεται 
την οριοθέτηση μιας απαγορευμένης ζώνης ή την αλλα¬ 
γή της υφιστάμενης απαγορευμένης ζώνης. 

4. Απαγορευμένη ζώνη είναι η ζώνη που αποτελείται 
από την ζώνη προστασίας και επιτήρησης και δημιουρ- 
γήθηκε, σύμφωνα με το Άρθρο 8, παρ.1 του π.δ. 33/2003. 

5. Εγχειρίδιο εφαρμογής του Προγράμματος Καταρρο¬ 
ϊκού Πυρετού του προβάτου είναι το ειδικό έντυπο υλικό 
του Τμήματος Λοιμωδών και Παρασιτικών Νοσημάτων 
της Διεύθυνσης Υγείας των Ζώων που περιλαμβάνει λε¬ 
πτομερείς κατευθυντήριες οδηγίες και τα υποδείγματα 


διοικητικών εγγράφων που απαιτούνται για την τεκμη¬ 
ρίωση της εφαρμογής του Προγράμματος και το οποίο 
μπορεί να επικαιροποιείται, ώστε να ανταποκρίνεται στις 
εκάστοτε ανάγκες του Προγράμματος. 

Άρθρο 3 

Φορείς Εφαρμογής του Προγράμματος- 

Αρμοδιότητες και Υποχρεώσεις 

Στην εφαρμογή του Προγράμματος συμμετέχουν οι 
ακόλουθες Αρχές και Φορείς, με τις αντίστοιχες κατά 
περίπτωση υποχρεώσεις και αρμοδιότητες: 

Ι.ΤοΤμήμα Λοιμωδών και Παρασιτικών Νοσημάτων 
της Διεύθυνσης Υγείαςτων Ζώωντης Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων, το οποίο: 

(α) Μεριμνά για τον συντονισμό και την διαχείριση 
του Προγράμματος σε ολόκληρη τη Χώρα, τόσο κατά 
τις επιμέρους διατάξεις του, όσο και στο σύνολο του. 

(β) Σε συνεργασία με τις Αρχές και τους Φορείς που 
αναφέρονται στις παραγράφους 2, 3, και 4 του παρό¬ 
ντος άρθρου, συλλέγει, επεξεργάζεται και ερμηνεύει τα 
κλινικά, εργαστηριακά και επιδημιολογικά στοιχεία που 
προκύπτουν από την εφαρμογή του Προγράμματος σε 
τοπικό, περιφερειακό και εθνικό επίπεδο. 

(γ) Σε συνεργασία με το Εθνικό Εργαστήριο Αναφοράς 
για τον Καταρροϊκό Π υρετό του προβάτου και το Τμήμα 
Παρασιτολογίας, Παρασιτικών Νοσημάτων, Εντομολο¬ 
γίας και Παθολογίας Μελισσών, της Διεύθυνσης Κτηνι¬ 
ατρικού Κέντρου Αθηνών του Υπουργείου Αγροτικής 
Ανάπτυξης και Τροφίμων, επικαιροποιεί την εφαρμογή 
του Προγράμματος. 

(δ) Συνδράμει στην οργάνωση του ετήσιου προγραμ¬ 
ματισμού των δειγματοληψιών από τις Κτηνιατρικές 
Αρχές των αρμόδιωνΤμημάτων Κτηνιατρικής των Περι¬ 
φερειακών Ενοτήτων, όταν αυτό ζητηθεί, καθώς και στην 
αποτελεσματικότερη διενέργεια της επιδημιολογικής 
έρευνας, σε περίπτωση επιβεβαιωμένου εργαστηριακά 
κρούσματος ΚΠ. 

(ε) Χειρίζεται, στο πλαίσιο των αρμόδιων Κοινοτικών 
οργάνων και Διεθνών Οργανισμών, όλα τα θέματα που 
σχετίζονται με τα αντικείμενα, τους στόχους και τα απο¬ 
τελέσματα του Προγράμματος. 

(στ) Ορίζει ή τροποποιεί τους φορείς εφαρμογής του 
Προγράμματος και προσδιορίζει τις αρμοδιότητες και 
υποχρεώσεις αυτών, ανάλογα με τις ανάγκες του Προ¬ 
γράμματος. 

(ζ) Οργανώνει και συμμετέχει σε εκπαιδεύσεις και 
ενημερώσεις κτηνιάτρων και κτηνοτροφών που διορ- 
γανώνονται ανά την χώρα για την ευαισθητοποίηση και 
αποτελεσματικότερη διάγνωση του ΚΠ. 

(η) Ορίζει ως αρμόδιο του Προγράμματος, έναν κτηνία¬ 
τρο, υπάλληλοτουΤμήματος, με απόφαση του Προϊστά¬ 
μενου της Διεύθυνσης Υγείας των Ζώων του Υπουργείου 
Αγροτικής Ανάπτυξης και Τροφίμων. 

2.Το Εθνικό Εργαστήριο Αναφοράς Καταρροϊκού Πυ¬ 
ρετού του προβάτου. 

2.1 ΤοΤμήμα Μοριακής Διαγνωστικής, Αφθώδους Πυ¬ 
ρετού, Ιολογικών, Ρικετσιακών και Εξωτικών Νοσημά¬ 
των της Διεύθυνσης Κτηνιατρικού Κέντρου Αθηνών του 

Υπουργείου Αγροτικής Ανάπτυξης και Τροφίμων, ορίζε¬ 
ται ως Εθνικό Εργαστήριο Αναφοράς για την εφαρμογή: 

(α) ορολογικών διαγνωστικών μεθόδων, όπως αναφέ- 
ρονται στο Εγχειρίδιο Προδιαγραφών για Διαγνωστικές 
Δοκιμές & Εμβόλια του ΟΙΕ για ανίχνευση αντισωμάτων 
κατά του ιού του ΚΠ (ε-ΕΕΙ5Α), 

(β) μοριακών μεθόδων για την ανίχνευση γενετικού 
υλικού του ιού και οροτυποποίηση (π.χ. δοκιμή ΡΈΚ), 

(γ) ιολογικών εξετάσεων, όπως αναφέρονται στο Εγ¬ 
χειρίδιο Προδιαγραφών για Διαγνωστικές Δοκιμές και 
Εμβόλια του ΟΙΕ (απομόνωση του ιού σε κυτταροκαλλι- 
έργειες ή/και εμβρυοφόρα αβγά όρνιθας). 

Διεύθυνση: Νεαπόλεως25, 

Αγία Παρασκευή 
Τ.Κ. 15341, Ν. Αττικής 


Τηλέφωνο: 210 6011499 

ί3χ: 210 6011499 

θ-ιύιβΝ: νίΓυ5ΐ36.3ΐΙι@9ητ3ίΙχοιη 

2.2 Αρμοδιότητες και υποχρεώσεις του Εθνικού Εργα¬ 
στηρίου Αναφοράς ΚΠ: 

Κατά την εφαρμογή του Προγράμματος, τοΤμήμα Μο¬ 
ριακής Διαγνωστικής, Αφθώδους Πυρετού, Ιολογικών, 
Ρικετσιακών και Εξωτικών Νοσημάτων της Διεύθυνσης 
Κτηνιατρικού Κέντρου Αθηνών του Υπουργείου Αγροτι¬ 
κής Ανάπτυξης και Τροφίμων έχει τις ακόλουθες αρμο¬ 
διότητες και υποχρεώσεις: 

(α) Στο πλαίσιο της ενεργητικής επιτήρησης, προβαίνει 
σε εξέταση δειγμάτων ορού από βοοειδή προερχόμενα 
από τους νομούς της Χώρας που ορίζονται στο παρόν 
Πρόγραμμα, με την εφαρμογή εγκεκριμένων ορολογι- 
κών μεθόδων (ε-ΕΕΙ5Α). Σε περίπτωση θετικού αποτε¬ 
λέσματος στις εν λόγω ορολογικές δοκιμές, προβαίνει 
σε περαιτέρω εξετάσεις δειγμάτων πλήρους αίματος, 
με την εφαρμογή μοριακών δοκιμών για ανίχνευση 
γενετικού υλικού του ιού. Σε περίπτωση ύπαρξης θετι¬ 
κού αποτελέσματος στις εν λόγω δοκιμές, προβαίνει σε 
εξετάσεις οροτυποποίησης. Η οροτυποποίηση αφορά 
στους οροτύπους που έχουν ανιχνευθεί στο παρελθόν 
στην Χώρα μας και στην περιοχή προέλευσης των δειγ¬ 
μάτων, καθώς και σε αυτούς που η Κεντρική Αρμόδια 
Αρχή κρίνει απαραίτητο στην δεδομένη περιοχή, την 
συγκεκριμένη χρονική στιγμή. Στην περίπτωση αυτή, 
στις εκθέσεις αποτελέσματος οι ορότυποι που εξετάστη¬ 
καν αναφέρονται ακόμη και στην περίπτωση αρνητικού 
αποτελέσματος. 

(β) Προβαίνει σε εξέταση δειγμάτων πλήρους αίματος 
ή άλλων ιστών, με την εφαρμογή μοριακών δοκιμών για 
ανίχνευση γενετικού υλικού του ιού και οροτυποποίηση 
(δοκιμή ΡΈΒ). 

(γ) Στο πλαίσιο της παθητικής επιτήρησης, προβαίνει 
σε εξέταση δειγμάτων αίματος με και χωρίς αντιπηκτικό 
ή παθολογικού υλικού από κλινικώς ύποπτα πρόβατα, 
αίγες και βοοειδή, από εκτροφές όλης της ελληνικής επι¬ 
κράτειας, με την εφαρμογή εγκεκριμένων ορολογικών 
και μοριακών μεθόδων. Σε περίπτωση ύπαρξης θετικού 
αποτελέσματος στην εξέταση ανίχνευσης του γονιδιώ- 
ματοςτου ιού, προβαίνει σε εξετάσεις οροτυποποίησης. 
Η οροτυποποίηση αφορά στους οροτύπους που έχουν 
ανιχνευθεί στο παρελθόν στην Χώρα μας και, επιπρόσθε¬ 


τα, στην περιοχή προέλευσης των δειγμάτων, καθώς και 
σε αυτούς που η Κεντρική Αρμόδια Αρχή κρίνει απαραί¬ 
τητο στην δεδομένη περιοχή, την συγκεκριμένη χρονι¬ 
κή στιγμή. Στην περίπτωση αυτή, στις εκθέσεις αποτε¬ 
λέσματος οι ορότυποι που εξετάστηκαν αναφέρονται 
ακόμη και στην περίπτωση αρνητικού αποτελέσματος. 

(δ) Προωθεί, όποτε κριθεί αναγκαίο, επιβεβαιωμένα 
θετικά δείγματα στο Ευρωπαϊκό Εργαστήριο Αναφοράς 
για περαιτέρω εξετάσεις. 

(ε) Ενημερώνει άμεσα, τηλεφωνικώς ή ηλεκτρονι¬ 
κούς, την κεντρική και την τοπική αρμόδια Αρχή για την 
ύπαρξη θετικού αποτελέσματος. Αποστέλλει άμεσα τις 
εκθέσεις αποτελεσμάτων που αφορούν σε υποψία κρού¬ 
σματος ΚΠ στην κεντρική και την τοπική αρμόδια Αρχή, 
τηλεομοιοτυπικούς ή/και ηλεκτρονικώς. 

(στ)Αποστέλλει, ταχυδρομικώς, στην τοπική αρμόδια 
Αρχή, με κοινοποίηση στην κεντρική αρμόδια Αρχή, όλες 
τις εκθέσεις αποτελεσμάτων εξέτασης ΚΠ. 

(ζ) Προβαίνει στην διενέργεια μοριακών εξετάσεων 
για την ανίχνευση του γονιδιώματος του ιού σε έντομα. 

(η) Σε συνεργασία με τις Αρχές και τους Φορείς που 
αναφέρονται στην παράγραφο 4 του παρόντος άρθρου, 
επεξεργάζεται και ερμηνεύει τα αποτελέσματα που προ¬ 
κύπτουν από την εφαρμογή του Προγράμματος. Στη 
συνέχεια, ενημερώνει σχετικά το Τμήμα Λοιμωδών και 
Παρασιτικών Νοσημάτων της Διεύθυνσης Υγείας των 
Ζώων του Υπουργείου Αγροτικής Ανάπτυξης & Τροφί¬ 
μων, το οποίο είναι υπεύθυνο για τον συντονισμό του 
Προγράμματος και στο οποίο, επιπλέον, τα προωθεί. 

(θ) Συνδράμει τις Κτηνιατρικές Αρχές (Κεντρική Αρμό¬ 
δια Αρχή, Διευθύνσεις Κτηνιατρικής των Περιφερειών 
και Τμήματα Κτηνιατρικής των Περιφερειακών Ενοτή¬ 
των) στην διενέργεια επιδημιολογικής διερεύνησηςτου 
νοσήματος. 

(ι) Τηρεί αναλυτικό αρχείο των εξετάσεων που πραγ¬ 
ματοποιεί και των ενεργειών, στις οποίες προβαίνει κατ’ 
εφαρμογή του Προγράμματος. 

(ια) Αποστέλλει στην Κεντρική Υπηρεσία, λεπτομερή 
στοιχεία των εργαστηριακών αναλύσεων που πραγμα¬ 
τοποιεί, σε ηλεκτρονική μορφή, τακτικά (ανά δίμηνο, 
εξάμηνο και έτος) και κάθε φορά που αυτό ζητηθεί. 

(ιβ) Παρακολουθεί και ενημερώνεται επί των διεθνών 
επιστημονικών εξελίξεων στον τομέα διάγνωσης και 
ελέγχου του ΚΠ και προσαρμόζει ανάλογα τις διαγνω¬ 
στικές μεθόδους και τα πρωτόκολλα που εφαρμόζει. 

(ιγ) Συνεργάζεται με το Ευρωπαϊκό Εργαστήριο Αναφο¬ 
ράς για οποιαδήποτε καινούργια δεδομένα αναφορικά 
με τις διαγνωστικές δοκιμές και υφίσταται έλεγχο από 
αυτό με τεστ αξιολόγησης ικανοτήτων (ρΐΌίίςίθηςγ ΐθ$ΐ) 
για όλες τις διαγνωστικές δοκιμές που εφαρμόζονται. 

(ιδ) Συνεργάζεται με την αρμόδια Κεντρική Αρμόδια 
Αρχή (Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τ ροφίμων) και παρέχει την συνδρομή του σε επιθεωρή¬ 
σεις ή άλλους ελέγχους που πραγματοποιούνται στην 
Χώρα από υπηρεσίες της Ευρωπαϊκής Ένωσης. 

3. Το Τμήμα Παρασιτολογίας, Παρασιτικών Νοσημά¬ 
των, Εντομολογίας και Παθολογίας Μελισσών, της Διεύ- 

θυνσης Κτηνιατρικού Κέντρου Αθηνών του Υπουργείου 
Αγροτικής Ανάπτυξης και Τροφίμων. 

3.1 Το ενλόγωΤμήματηςΔιεύθυνσης Κτηνιατρικού Κέ¬ 
ντρου Αθηνών του Υπουργείου Αγροτικής Ανάπτυξης και 
Τροφίμων ορίζεται ως εργαστήριο για την ταυτοποίηση 
και ταξινόμηση των συλλεχθέντων εντόμων, σύμφωνα 
με τα καθοριζόμενα στην παρούσα και στο Εγχειρίδιο 
Οδηγιών Εφαρμογήςτου Προγράμματοςτου ΚΠ. Η συλ¬ 
λογή των εντόμων πραγματοποιείται ως ακολούθως: 

- μία (1) φορά τον μήνα κατά τα χρονικά διαστήματα 
από 1 η Ιανουάριου έως 31 η Μαρτίου κάθε έτους και από 
1 η Νοεμβρίου έως 31 η Δεκεμβρίου κάθε έτους καθώς 
και δύο (2) φορές τον μήνα κατά το χρονικό διάστημα 
από 1 η Απριλίου έως και 31 η Οκτωβρίου κάθε έτους στις 
Περιφερειακές Ενότητες/Νήσους που περιλαμβάνονται 
στο Παράρτημα II της παρούσης, 

- μία (1) φορά τον μήνα καθ’ όλη την διάρκεια του 
έτους από εντομοπαγίδες στις Περιφερειακές Ενότη¬ 
τες/Νήσους που περιλαμβάνονται στο Παράρτημα II 
της παρούσης, 

Διεύθυνση: Νεαπόλεως25, 

Αγία Παρασκευή 
15341, Ν. Αττικής 


Τηλέφωνο: 210 6002217 
Γβχ: 210 6002217 

θ-ιγιβΠ: άίιπάθ5ΐ<@οΐθη6ΐ.9ύ 56ουΐ5ίηί@γ3ΐιοο. ψ 

3.2 Κατά την εφαρμογή του Προγράμματος, το Τμήμα 
Παρασιτολογίας, Παρασιτικών Νοσημάτων, Εντομολο¬ 
γίας και Παθολογίας Μελισσών, της Διεύθυνσης Κτηνι¬ 
ατρικού Κέντρου Αθηνών του Υπουργείου Αγροτικής 
Ανάπτυξης και Τροφίμων, έχει τις ακόλουθες αρμοδιό¬ 
τητες και υποχρεώσεις: 

(α) Προβαίνει στην προετοιμασία των εντομοπαγίδων 
και την αποστολή τους στις Περιφερειακές Ενότητες/ 
Νήσους που ορίζει το παρόν Πρόγραμμα. Ο αριθμός 
των εντομοπαγίδων ανά Περιφερειακή Ενότητα/Νήσο, 
η θέση όπου θα τοποθετηθούν, αλλά και η προσθήκη 
ενδεχομένως άλλων Περιφερειακών Ενοτήτων/Νήσων 
στον κατάλογο μπορούν να διαφοροποιούνται, ανάλογα 
με τα στοιχεία παρακολούθησης και την εκτίμηση του 
υπεύθυνου ταυτοποίησης των εντόμων. 

(β) Προβαίνει στην επιλογή της θέσης εγκατάστασης 
της εντομοπαγίδας στην εκτροφή, λαμβάνοντας υπόψη 
κριτήρια, όπως η διαθέσιμη υποδομή (παροχή ηλεκτρι¬ 
κού ρεύματος) και η γειτνίαση με πιθανούς βιότοπους 
των εντόμων-φορέων. 

(γ) Προβαίνει στην εκχύλιση γενετικού υλικού από τα 
έντομα φορείς του ΚΠ και στη συνέχεια το προωθεί στο 
Τμήμα Μοριακής Διαγνωστικής, Αφθώδους Πυρετού, 
Ιολογικών, Ρικετσιακών και Εξωτικών Νοσημάτων, για 
την ανίχνευση του γονιδιώματος του ιού του ΚΠ. 

(δ) Συνεργάζεται με την Κεντρική Αρμόδια Αρχή (Τμή- 
μα Λοιμωδών και Παρασιτικών Νοσημάτων της Διεύ¬ 
θυνσης Υγείας των Ζώων της Γενικής Κτηνιατρικής του 
Υπουργείου Αγροτικής Ανάπτυξης και Τροφίμων) για 
την εκπαίδευση των κτηνιάτρων από τις κατά τόπους 
Κτηνιατρικές Αρχές (Διευθύνσεις Κτηνιατρικής των Περι¬ 
φερειών και Τμήματα Κτηνιατρικής των Περιφερειακών 
Ενοτήτων). 


(ε) Παρέχει συμβουλευτική υποστήριξη στους κτηνο- 
τρόφους για την τακτική επίβλεψη της λειτουργίας και 
της σωστής συντήρησης της εντομοπαγίδας, καθώς και 
την άμεση ειδοποίηση του αρμόδιου εργαστηρίου για 
τυχόν πρόβλημα. 

(στ) Αποστέλλει, ταχυδρομικώς, στην τοπική αρμόδια 
Αρχή, με κοινοποίηση στην κεντρική αρμόδια Αρχή, τα 
εργαστηριακά αποτελέσματα εξέτασης ΚΠ. 

(ζ) Τηρεί αρχείο των εξετάσεων ταυτοποίησης και ταξι¬ 
νόμησης των συλλεχθέντων εντόμων που πραγματοποι¬ 
εί και ενημερώνει σχετικά την Κεντρική Αρμόδια Αρχή. 

(η) Σε συνεργασία με τις Αρχές και τους Φορείς που 
αναφέρονται στο παρόν άρθρο, επεξεργάζεται και ερ¬ 
μηνεύει τα αποτελέσματα που προκύπτουν από την 
εφαρμογή της εντομολογικής επιτήρησης, τα οποία και 
προωθεί σε ηλεκτρονική μορφή, τακτικά (ανά εξάμηνο 
και έτος), και κάθε φορά που αυτό ζητηθεί, στο Τμήμα 
Λοιμωδών και Παρασιτικών Νοσημάτων της Διεύθυν¬ 
σης Υγείας των Ζώων του Υπουργείου Ανάπτυξης και 
Τροφίμων το οποίο είναι υπεύθυνο για τον συντονισμό 
του Προγράμματος. 

(θ) Παρακολουθεί και ενημερώνεται επί των διεθνών 
επιστημονικών εξελίξεων στον τομέα ελέγχου του ΚΠ, 
όσον αφορά στα έντομα-φορείς, και προσαρμόζει ανά¬ 
λογα τις μεθόδους ταυτοποίησης που εφαρμόζει. 

(ι) Συνεργάζεται με την αρμόδια Κεντρική Αρμόδια 
Αρχή (Τμήμα Λοιμωδών και Παρασιτικών Νοσημάτων 
της Διεύθυνσης Υγείαςτων Ζώωντης Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τ ροφίμων) και παρέχει την συνδρομή του σε επιθεωρή¬ 
σεις ή άλλους ελέγχους που πραγματοποιούνται στην 
Χώρα από υπηρεσίες της Ευρωπαϊκής Ένωσης. 

4. Κτηνιατρικές Αρχές των Περιφερειών και των Περι¬ 
φερειακών Ενοτήτων 

Τα κατά τόπους αρμόδια Τμήματα Κτηνιατρικής των 
Περιφερειακών Ενοτήτων που συμμετέχουν στο Πρό¬ 
γραμμα είναι υπεύθυνα για την οργάνωση, τον συντονι¬ 
σμό, την εφαρμογή της ενεργητικής και παθητικής επι¬ 
τήρησης, της εκρίζωσης και του ελέγχου του ΚΠ στην 
περιοχή αρμοδιότητας τους, όπως περιγράφονται στην 
παρούσα απόφαση. Τα προγράμματα παρακολούθη¬ 
σης και εποπτείαςτου Καταρροϊκού Πυρετού πρέπει να 
εφαρμόζεται συστηματικά, ώστε να είναι δυνατόν να 
τεκμηριωθεί ο καθορισμός απαλλαγμένων από τον Κα¬ 
ταρροϊκό Πυρετό του προβάτου περιοχών, στην Χώρα. 
Ειδικότερα έχουν τις εξής υποχρεώσεις και αρμοδιό¬ 
τητες: 

4.1 ΤαΤμήματα Κτηνιατρικής των Περιφερειακών Ενο¬ 
τήτων όλης της Χώρας: 

(α) Προγραμματίζουν τις μηνιαίες δειγματοληψίες για 
την επίτευξη των ετήσιων στόχων, πριν την λήξη κάθε 
έτους, σε συνεργασία με τα Τοπικά Αγροτικά Κτηνιατρεία 
ή τα Κτηνιατρικά Κέντρα της περιοχής αρμοδιότητας 
τους. 

(β) Ορίζουν με απόφαση τον υπεύθυνο του Προγράμ¬ 
ματος επιτήρησης του ΚΠ με τα πλήρη στοιχεία επικοι¬ 
νωνίας του, τις εκτροφές της περιοχής αρμοδιότητας 
τους στις οποίες θα διεξαχθεί η οροεπιτήρηση, με τις 
γεωγραφικές συντεταγμένες αυτών και τις εκτροφές στις 

οποίες θα τοποθετηθούν εντομοπαγίδες, με τις γεωγρα¬ 
φικές συντεταγμένες αυτών, σύμφωνα με τις διατάξεις 
του παρόντος Προγράμματος. Η εν λόγω απόφαση κοι¬ 
νοποιείται στην Κεντρική Αρμόδια Αρχή και στα αρμόδια 
Εργαστήρια. 

(γ) Σε κάθε εκτροφή βοοειδών, επιλέγουν τα ζώα-μάρ- 
τυρες που πρόκειται να συμμετέχουν στο Πρόγραμμα 
και αποστέλλουν τον απαιτούμενο αριθμό δειγμάτων 
ορού ή και άλλων υλικών από τα παραπάνω βοοειδή, 
εάν αυτό τους ζητηθεί, ακολουθώντας τις διαδικασίες 
που περιγράφονται στην παρούσα και στο Εγχειρίδιο 
Οδηγιών Εφαρμογής του Προγράμματος του ΚΠ και χρη¬ 
σιμοποιώντας τα κατάλληλα υποδείγματα εγγράφων του 
παραπάνω Εγχειριδίου. 

(δ) Διατηρούν ατομικό αρχείο για κάθε μία εκτροφή 
με ζώα-μάρτυρες, καθώς και για κάθε μία εκτροφή που 
παρουσιάζει ύποπτο ή επιβεβαιωμένο εργαστηριακά 
κρούσμα και καταγράφουν τις γεωγραφικές συντεταγ¬ 
μένες αυτής. 

(ε) Συνεργάζονται με την Διεύθυνση Κτηνιατρικήςτης 
οικείας Περιφέρειας, μετο Εθνικό Εργαστήριο Αναφοράς 
ΚΠ και με την Διεύθυνση Υγείας των Ζώων της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων για την αποτελεσματικότερη 
διενέργεια της επιδημιολογικής έρευνας στις εκτροφές 
με επιβεβαιωμένα εργαστηριακά κρούσματα. 

(στ) Κοινοποιούν στο Τμήμα Λοιμωδών και Παρασιτι- 
κών Νοσημάτων της Διεύθυνσης Υγείας των Ζώων της 
Γενικής Διεύθυνσης Κτηνιατρικής του Υπουργείου Αγρο¬ 
τικής Ανάπτυξης και Τροφίμων, τα κατάλληλα διοικητικά 
έγγραφα που περιλαμβάνονται στο Εγχειρίδιο Οδηγιών 
Εφαρμογήςτου Προγράμματος ΚΠ.Τα ίδια έγγραφα κοι¬ 
νοποιούνται κάθε φορά και προς την Διεύθυνση Κτηνι¬ 
ατρικής της οικείας Περιφέρειας. 

(ζ) Κοινοποιούν στους υπευθύνους των εκμεταλλεύ¬ 
σεων βοοειδών ή αιγοπροβάτων τα αποτελέσματα των 
εργαστηριακών εξετάσεων που διενεργούνται σε ζώα 
της εκτροφής τους και διατηρούν αντίγραφα όλων των 
εργαστηριακών εξετάσεων στον ατομικό φάκελο της 
εκτροφής. 

(η) Οργανώνουν ενημερωτική εκστρατεία, για την ευ- 
αισθητοποίηση των κατόχων εκμεταλλεύσεων βοοειδών 
και αιγοπροβάτων, των τοπικών αρμόδιων Αρχών και 
των εμπλεκόμενων Φορέων, σχετικά με τους στόχους, 
τις απαιτήσεις και τις διαδικασίες του Προγράμματος. 

(θ) Συνεργάζονται με την μετεωρολογική υπηρεσία 
στην περιοχή ευθύνης τους, σε κάθε περίπτωση ορο¬ 
μετατροπής βοοειδούς-μάρτυρα ή/και επιβεβαίωσης 
κρούσματος και ερευνώνται οι κατευθύνσεις των ανέμων 
που καταγράφηκαν κατά τις 40-20 προηγούμενες ημέρες 
από την ημερομηνία δειγματοληψίας, προκειμένου να 
εντοπιστεί-κατά το δυνατόν-η πιθανή πηγή προέλευ¬ 
σης εντόμων φορέων και να εφαρμοστούν μέτρα κατα¬ 
πολέμησης των ενηλίκων εντόμων. Τα αποτελέσματα 
της έρευνας συμπεριλαμβάνονται στην επιδημιολογική 
έρευνα που διεξάγουν. 

(ι) Συνεργάζονται με την αρμόδια Κεντρική Αρχή 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων και παρέχουν την 


συνδρομή τους σε επιθεωρήσεις, ελέγχους ή αποστολές 
από φορείς της Ευρωπαϊκής Ένωσης που πραγματοποι¬ 
ούνται στην Χώρα. 

4.2 Οι Διευθύνσεις Κτηνιατρικής των Περιφερειών εί¬ 
ναι αρμόδιες για την επίβλεψη, τον συντονισμό και την 
μέριμνα για την εξασφάλιση των αναγκαίων πόρων της 
εφαρμογήςτου Προγράμματος στην περιοχή ευθύνης 
τους, καθώς και για τη λήψης των αναγκαίων μέτρων σε 
περίπτωση εμφάνισης κρουσμάτων της νόσου στην εν 
λόγω περιοχή. 

4.3 Οι Κτηνιατρικές Αρχές όλων των Περκρερειών-Πε- 
ριφερειακών Ενοτήτων της Χώρας συμμετέχουν στην 
παθητική και ενεργητική επιτήρηση του ΚΠ, σύμφωνα 
μετά καθοριζόμενα στο άρθρο 4, παρ. 1 τηςπαρούσης. 

5. Υπεύθυνοι εκμεταλλεύσεων 

Στο πλαίσιο της ενεργητικής επιτήρησης, οι υπεύθυνοι 
όλων των εκμεταλλεύσεων βοοειδών και αιγοπροβάτων 
της Χώρας, συμμετέχουν υποχρεωτικά στη δειγματολη¬ 
ψία, όταν αυτό τους ζητηθεί από τις αρμόδιες τοπικές 
Κτηνιατρικές Αρχές, και υποχρεούνται να συμμορφώ¬ 
νονται με τις υποδείξεις τους για την εφαρμογή του πα¬ 
ρόντος Προγράμματος. Στην Κοινή Υπουργική απόφαση 
για την έγκριση του προγράμματος οικονομικών απο¬ 
ζημιώσεων και ενισχύσεων, που προκύπτουν από την 
επιβολή κτηνιατρικών μέτρων εξυγίανσης του ζωικού 
κεφαλαίου, για κάθε έτος, προβλέπεται η επιχορήγηση 
των εκτροφέων βοοειδών και αιγοπροβάτων, οι οποίοι 
εντάσσονται στο εθνικό πρόγραμμα επιτήρησης του κα¬ 
ταρροϊκού πυρετού και διαθέτουν ζώα ως μάρτυρες στα 
οποία διενεργείται τακτική αιμοληψία μέσα στο έτος για 
εργαστηριακό έλεγχο για τη νόσο, με σκοπό την εφαρμο¬ 
γή της ενεργητικής επιτήρησης, Σε περίπτωση ζώων, τα 
οποία υπόκεινται σε λιγότερες δειγματοληψίες κατ' έτος 
από αυτές που προβλέπουν οι κείμενες εθνικές διατάξεις, 
η προβλεπόμενη επιχορήγηση μειώνεται ανάλογα με τον 
υπολειπόμενο αριθμό δειγματοληψιών που θα έπρεπε 
να είχαν πραγματοποιηθεί. 

Στο πλαίσιο της κλινικής και επιδημιολογικής διερεύ- 
νησης υποψίας ή/και θετικού κρούσματος ΚΠ, οι υπεύ¬ 
θυνοι όλων των εκμεταλλεύσεων βοοειδών και αιγο¬ 
προβάτων της Χώρας συμμετέχουν υποχρεωτικά στην 
δειγματοληψία, όταν αυτό τους ζητηθεί από τις αρμόδιες 
τοπικές Κτηνιατρικές Αρχές. Καμία επιχορήγηση δεν κα¬ 
ταβάλλεται στις περιπτώσεις τυχαίων ή έκτακτων δειγ¬ 
ματοληψιών για τον έλεγχο του καταρροϊκού πυρετού. 

Ειδικότερα, είναι υποχρεωμένοι: (α) Να ενημερώνουν 
εγκαίρως (μέσα σε διάστημα λιγότερο των 24 ωρών) 
τις αρμόδιες Τοπικές Κτηνιατρικές Αρχές σε κάθε περί¬ 
πτωση: 

- βοοειδούς ή προβάτου ή αίγας ή άλλου ευαίσθητου 
είδους ζώου που εμφανίζει ύποπτα κλινικά συμπτώματα 
της νόσου, για διεξαγωγή περαιτέρω κλινικής και εργα¬ 
στηριακής διερεύνησης, 

- βλάβης ή απώλειας της εντομοπαγίδας που είναι 
εγκατεστημένη στην εκτροφή τους. 

(β) Να διατηρούν στον ατομικό φάκελο της εκτροφής 
όλα τα αποτελέσματα των εργαστηριακών εξετάσεων 
που διενεργούνται σε ζώα της εκμετάλλευσης τους και, 
παράλληλα, να ενημερώνουν το μητρώο της εκμετάλ- 

λευσης για οποιεσδήποτε μεταβολές στον πληθυσμό 
της μονάδας εκτροφής. 

(γ) Να συμμορφώνονται με τα περιοριστικά και άλλα 
μέτρα που επιβάλλονται στην εκτροφή τους, στην πε¬ 
ρίπτωση υποψίας, οροθετικότητας, ορομεταροπής και 
ανίχνευσης του ιού ΚΠ. 

6. Επιτροπή για τον Καταρροϊκό Πυρετό 

6.1 Στο Υπουργείο Αγροτικής Ανάπτυξης και Τροφίμων 
συγκροτείται Επιτροπή για τον Καταρροϊκό Πυρετό, η 
οποία αποτελείται από: 

(α) τον Προϊστάμενο της Διεύθυνσης Υγείας των Ζώων 
του Υπουργείου Αγροτικής Ανάπτυξης και Τροφίμων, 
ως Πρόεδρο, 

(β) τον Προϊστάμενο τουΤμήματος Λοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
του Υπουργείου Αγροτικής Ανάπτυξης και Τροφίμων, 
(γ) τον αρμόδιο του Προγράμματος τουΤμήματος Λοι¬ 
μωδών και Παρασιτικών Νοσημάτων της Διεύθυνσης 
Υγείας των Ζώων του Υπουργείου Αγροτικής Ανάπτυξης 
και Τροφίμων, 

(δ) τον αρμόδιο του Εθνικού Εργαστηρίου Αναφοράς 
για τον Καταρροϊκό Πυρετό, 

(ε) τον αρμόδιο του Τμήματος Παρασιτολογίας, Παρα- 
σιτικών Νοσημάτων, Εντομολογίας και Παθολογίας Με¬ 
λισσών της Διεύθυνσης Κτηνιατρικού Κέντρου Αθηνών 
του Υπουργείου Αγροτικής Ανάπτυξης και Τροφίμων, 
(στ) έναν κτηνίατρο από κάθε Περιφέρεια, ο οποίος 
στη συγκεκριμένη Επιτροπή θα εκπροσωπεί το σύνολο 
των Κτηνιατρικών Υπηρεσιών την Περιφέρειας του που 
εμπλέκεται στον συντονισμό, την εφαρμογή και την επο- 
πτεία του Προγράμματος. Ο εν λόγω κτηνίατρος είτε θα 
ανήκει στην αρμόδια Διεύθυνση Κτηνιατρικήςτης Περι¬ 
φέρειας είτε θα είναι από τους υπευθύνους κτηνιάτρων 
για την εφαρμογή του Προγράμματος στις Περιφερεια¬ 
κές Ενότητες της εν λόγω Περιφέρειας. 

6.2 Εάν κριθεί σκόπιμο, στις συσκέψεις της Επιτροπής 
μπορεί να προσκαλούνται, κατά περίπτωση, εξειδικευ- 
μένοι επιστήμονες από φορείς του ευρύτερου Δημόσι¬ 
ου ή Ιδιωτικού Τομέα, τα Πανεπιστημιακά Ιδρύματα και 
τα Ερευνητικά Κέντρα, καθώς και άλλες Υπηρεσίες του 
Υπουργείου Αγροτικής Ανάπτυξης και Τροφίμων και των 
Περιφερειών. 

6.3 Έργο της Επιτροπής είναι να αξιολογεί την πορεία 
του Προγράμματος, να καταγράφει τις αδυναμίες του 
συστήματος επίβλεψης και να σχεδιάζει ένα πλαίσιο 
δράσεων για τη βελτίωση και την επίτευξη των εκάστο- 
τε στόχων. 

Άρθρο 4 

Σύστημα Επιτήρησης Καταρροϊκού Πυρετού (ΚΠ) 

1. Σύστημα παθητικής επιτήρησης ή επιτήρησης 
εκτροφών με ύποπτα ως προς τον ΚΠ κρούσματα 
Σε όλες τις εκτροφές της Χώρας που διατηρούν ευ¬ 
αίσθητα στον ΚΠ είδη (συμπεριλαμβανομένων των 
κλειστών ή πειραματικών ποιμνίων που διατηρούνται 
σε Κέντρα, Ινστιτούτα ή Φορείς που τελούν υπό την 
εποπτεία εκπαιδευτικών ιδρυμάτων της Χώρας ή του 
Υπουργείου Αγροτικής Ανάπτυξης καιΤροφίμων) διενερ- 
γείται κλινικός έλεγχος, που αποσκοπεί στον εντοπισμό 


κλινικά ύποπτων ζώων ως προς τον ΚΠ, όχι μόνο στο 
πλαίσιο των συνήθων κτηνιατρικών δραστηριοτήτων 
(για την παροχή περίθαλψης, την εφαρμογή προγραμ¬ 
μάτων ελέγχου/εκρίζωσης νοσημάτων, την έκδοση ή 
τον έλεγχο εγγράφων ή υγειονομικών πιστοποιητικών ή 
αδειών μετακίνησης ζώων, την διενέργεια επιδημιολογι- 
κής έρευνας, την συλλογή δειγμάτων για διαγνωστικούς 
σκοπούς κ.λπ.), αλλά και με στοχευμένη κλινική διερεύ- 
νηση του νοσήματος. 

Για την εισαγωγή ζώων ευαίσθητων ειδών στη Χώρα, 
από άλλες χώρες ή κράτη μέλη, εφαρμόζονται οι όροι 
και προϋποθέσεις που περιγράφονται στον Κανονισμό 
(ΕΚ) 1266/2007, σύμφωνα με το καθεστώς που ισχύει 
για τη νόσο τη δεδομένη χρονική στιγμή, στην περιοχή 
προέλευσης. 

Οι αρμόδιες Κτηνιατρικές Αρχές, θα πρέπει να ενημε¬ 
ρώνονται συστηματικά για τη διακίνηση ζώντων ζώων 
ευαίσθητων στη νόσο ειδών και να προβαίνουν σε σχε¬ 
τικούς ελέγχους των υγειονομικών τους πιστοποιητικών 
και των λοιπών εγγράφων διακίνησης τους, κατά την 
κείμενη νομοθεσία. Επίσης, πρέπει να διενεργείται λε¬ 
πτομερής έλεγχος του καθαρισμού και της απολύμανσης 
των μεταφορικών οχημάτων μετά την εκφόρτωση τους. 

Επιπρόσθετα, στην περίπτωση εισαγωγής στη Χώρα 
ζώων ευαίσθητων στη νόσο ειδών που κατάγονται από 
χώρες ή κράτη μέλη όπου, τη δεδομένη χρονική, εκδη¬ 
λώνονται εστίες ΚΠ ή/και αποτελούν (ή περιέχουν) ζώνες 
περιορισμού για έναν ή περισσότερους ορότυπους του 
ιού, λαμβάνονται τα ακόλουθα μέτρα: 

1. Ατομική κλινική εξέταση των ζώων. 

2. Δειγματοληψία αίματος, εντός 48 ωρών αρχικά σε 
ποσοστό 10% του συνόλου των ζώων, και, αν κριθεί 
σκόπιμο, σε μεγαλύτερο ποσοστό (π.χ. μεγάλος αριθμός 
ζώων στην εκτροφή, υποψία της νόσου λόγω κλινικών 
συμπτωμάτων), για εξέταση ανίχνευσης αντισωμάτων 
κατά του ιού του ΚΠ 

ή/και ανίχνευσης του γονιδιώματος ιού ΚΠ. Σε περί¬ 
πτωση ύπαρξης θετικού αποτελέσματος στην εξέταση 
ανίχνευσης του γονιδιώματος του ιού, ακολουθούν εξε¬ 
τάσεις οροτυποποίησης. 

3. Σε περίπτωση ανεύρεσης ζώων με θετικό αποτέλε¬ 
σμα στην εξέταση ανίχνευσης του γονιδιώματος του ιού 
του ΚΠ, εφαρμόζεται το άρθρο 7 της παρούσης. 

Η παθητική επιτήρηση εφαρμόζεται και σε άλλα ευαί¬ 
σθητα είδη (ελάφια, ζαρκάδια), που ενδέχεται να εκτρέ¬ 
φονται στην ίδια γεωγραφική περιοχή. 

Σε κάθε περίπτωση υποψίας κρούσματος ΚΠ,τα ύπο¬ 
πτα ζώα υποβάλλονται, σε δειγματοληψία αίματος για 
ορολογική εξέταση ανίχνευσης αντισωμάτων του ιού του 
ΚΠ ή/και εξέταση ανίχνευσης του ιού του ΚΠ, με χρήση 
ορολογικών δοκιμών ή, αντίστοιχα, μοριακών δοκιμών, 
καθώς και σε εξέταση οροτυποποίησης του ιού, σύμφω¬ 
να με την κάτωθι διαδικασία: 

α) Διενέργεια ορολογικών δοκιμών (ςοιηρθΐίΐίνθ- 
ΕΕΙ5Α) σε δείγματα ορού βοοειδών. 

β) Σε περίπτωση θετικού αποτελέσματος στις ορολογι- 
κές δοκιμές, ακολουθεί η εφαρμογή μοριακών δοκιμών 
(Κθ3ΐ Τίιτίθ ΡίΤ-ΡΈΡ) σε δείγματα ολικού αίματος, για την 
ανίχνευση του γονιδιώματος του ιού του ΚΠ. 

γ) Σε κάθε περίπτωση ανίχνευσης του γονιδιώματος 
του ιού του ΚΠ (είτε προηγείται η διενέργεια ορολογι- 
κών δοκιμών είτε γίνεται εξαρχής), ακολουθεί η εξέταση 
οροτυποποίησης, προκειμένου να ταυτοποιηθεί (ούν) 
ο(ι) υπεύθυνος(οι) ορότυπος(οι) του γονιδιώματος. Η 
οροτυποποίηση αφορά στους οροτύπους που έχουν 
ανιχνευθεί στο παρελθόν στην Χώρα και, επιπρόσθετα, 
στην περιοχή προέλευσης των δειγμάτων, καθώς και σε 
αυτούς που η Κεντρική Αρμόδια Αρχή κρίνει απαραίτη¬ 
το στην δεδομένη περιοχή, την συγκεκριμένη χρονική 
στιγμή. 

Σε περίπτωση που διαπιστώνεται υποψία ΚΠ, τα Τμή¬ 
ματα Κτηνιατρικής των οικείων Περιφερειακών Ενοτή¬ 
των, υπό την επίβλεψη και τον συντονισμό των Διευ¬ 
θύνσεων Κτηνιατρικής των αντίστοιχων Περιφερειών, 
προβαίνουν στις ενέργειες που καθορίζονται στο Σχέδιο 
Αντιμετώπισης Έκτακτης Ανάγκης για την Καταπολέμηση 
του Καταρροϊκού Πυρετού. 

Για την διερεύνηση της κυκλοφορίας του ιού σε μία 
περιοχή, διενεργούνται, επίσης, μοριακές εξετάσεις για 
την ανίχνευση του ιού σε έντομα. Ο αριθμός των εν λόγω 
εξετάσεων καθορίζεται μετά από συνεννόηση των αρ¬ 
μόδιων Εργαστηρίων με την Κεντρική Αρμόδια Αρχή. 

2. Σύστημα ενεργητικής επιτήρησης για την ανίχνευση 
κυκλοφορίας του ιού του ΚΠ. 

Η ενεργητική επιτήρηση αποσκοπεί στην ανίχνευση 
κυκλοφορίας του ιού του ΚΠ, με συνδυασμό ορολογικής 
και μοριακής εξέτασης δειγμάτων αίματος από βοοειδή, 
καθώς και μοριακών εξετάσεων σε έντομα που συλλέ- 
γονται κατά την εντομολογική επιτήρηση. 

Για τους σκοπούς της ανωτέρω επιτήρησης, θα πρέπει 
να συλλέγονται 60 δείγματα αίματος από διαφορετικά 
βοοειδή, ανά δίμηνο, σε όλες τις Περιφερειακές Ενότητες 
της Χώρας, σύμφωνα με το Παράρτημα I της παρούσης. 
Τα βοοειδή που έχουν επιλεγεί ως μάρτυρες υπόκεινται 
σε δειγματοληψία αίματος κάθε δίμηνο του έτους, εκτός 
αν προκόψει περιορισμός στην διατήρηση τους ως 
μάρτυρες κατά το άρθρο 5 της παρούσης. Τα ανωτέρω 
δείγματα συλλέγονται από 6 τουλάχιστον διαφορετικές 
εκτροφές, με ομοιόμορφη γεωγραφική κατανομή εντός 
της Περιφερειακής Ενότητας, ώστε να επιτυγχάνεται γε¬ 
ωγραφική κάλυψη αυτής. 

Τα ανωτέρω 60 δείγματα μπορεί να είναι: 

- δείγματα αίματος με και χωρίς αντιπηκτικό από 
οροαρνητικά βοοειδή, ηλικίας 6 μηνών έως 2 ετών, που 
εξετάζονται για παρουσία αντισωμάτων κατά του ιού 
του ΚΠ και εφόσον, διαπιστωθεί οροθετικότητα ή/και 
ορομετατροπή, διενεργούνται μοριακές εξετάσεις για 
την ανίχνευση του γονιδιώματος του ιού ή 

- δείγματα πλήρους αίματος από εμβολιασμένα ή ορο- 
θετικά βοοειδή, που εξετάζονται με μοριακές δοκιμές για 
ανίχνευση του γενετικού υλικού του ιού. Κατ' εξαίρεση, η 
εν λόγω δειγματοληψία μπορεί να πραγματοποιηθεί και 
στο σφαγείο, από βοοειδή προς σφαγή, ηλικίας 6 μηνών 
έως 2 ετών, τηρουμένων των ίδιων προϋποθέσεων σε ό,τι 
αφορά στην γεωγραφική κατανομή των εκτροφών προ¬ 
έλευσης, και, σε περίπτωση οροθετικότητας, ακολουθεί 
κλινικός και εργαστηριακός έλεγχος, καθώς και επιδη- 
μιολογική διερεύνηση στην εκτροφή προέλευσής τους. 


Σε κάθε περίπτωση, θα πρέπει να καταβάλλεται κάθε 
προσπάθεια, ώστε να συλλέγονται δείγματα από τα ίδια 
ζώα σε διαδοχικές δειγματοληψίες, καλύπτοντας όλη την 
διάρκεια του έτους. 

Π ροκειμένου να επιτευχθούν οι στόχοι της ενεργητικής 
επιτήρησης, μπορεί να γίνεται συνδυασμός δειγματολη¬ 
ψίας για ανίχνευση αντισωμάτων και δειγματοληψίας για 
ανίχνευση του γονιδιώματος του ιού, ως ανωτέρω, σε 
επίπεδο Περιφερειακής Ενότητας, ώστε να επιτυγχάνεται 
ο αριθμός των 60 δειγμάτων μέσα σε κάθε δίμηνο του 
έτους από όλες τις Περιφερειακές Ενότητες της Χώρας 
τα οποία θα πρέπει να λαμβάνονται από 6 τουλάχιστον 
διαφορετικές εκτροφές, με ομοιόμορφη γεωγραφική κα¬ 
τανομή, ώστε να επιτυγχάνεται αντίστοιχη γεωγραφική 
κάλυψη. Επιπλέον, είναι υποχρεωτική η καταγραφή των 
συντεταγμένων της θέσης και του κωδικού εκτροφής 
στις οποίες βρίσκονται τα βοοειδή-μάρτυρες. 

Η χρήση της δειγματοληψίας πλήρους αίματος για 
ανίχνευση του γονιδιώματος του ιού σε επίπεδο Περι¬ 
φερειακής Ενότητας ως εναλλακτικής του ορολογικού 
ελέγχου για ανίχνευση αντισωμάτων κατά του ΚΠ, αφορά 
σε περιοχές, όπου η εύρεση οροαρνητικών βοοειδών δεν 
είναι εφικτή είτε λόγω υψηλών ποσοστών οροθετικότη¬ 
τας, εξαιτίας προηγούμενης παρουσίας του νοσήματος 
στην περιοχή, είτε λόγω εφαρμογής εμβολιασμού κατά 
του νοσήματος. 

Η εν λόγω δειγματοληψία θα πραγματοποιείται, μετά 
από συνεννόηση των κατά τόπους αρμόδιων Τμημά¬ 
των Κτηνιατρικής των οικείων Περιφερειακών Ενοτήτων 
με το Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων ως ανωτέρω, κατόπιν 
εγκρίσεως του τελευταίου. 

Συνεπώς, τα βοοειδή-μάρτυρες υποβάλλονται, μέσα 
σε κάθε δίμηνο του έτους, σε εξέταση για ανίχνευση 
αντισωμάτων του ιού του ΚΠ ή για ανίχνευση του ιού 
του ΚΠ, με χρήση ορολογικών δοκιμών ή, αντίστοιχα, 
μοριακών δοκιμών για την ανίχνευση γενετικού υλικού 
του ιού και την οροτυποποίησή του, σύμφωνα με την 
κάτωθι διαδικασία: 

α) Διενέργεια ορολογικών δοκιμών (ςοιηρθΐίΐίνθ- 
ΕΕΙ5Α) σε δείγματα ορού βοοειδών. 

β) Σε περίπτωση θετικού αποτελέσματος στις ορολογι- 
κές δοκιμές, ακολουθεί η εφαρμογή μοριακών δοκιμών 
(ΡθβΙ Τίιτίθ ΡΓΓ-ΡΈΡ) σε δείγματα ολικού αίματος, για την 
ανίχνευση του γονιδιώματος του ιού του ΚΠ. 

γ) Σε κάθε περίπτωση ανίχνευσης του γονιδιώματος 
του ιού του ΚΠ (είτε προηγείται η διενέργεια ορολογι- 
κών δοκιμών είτε γίνεται εξαρχής), ακολουθεί η εξέταση 
οροτυποποίησης, προκειμένου να ταυτοποιηθεί(ούν) 
ο(ι) υπεύθυνος(οι) ορότυπος(οι) του γονιδιώματος. 
Η οροτυποποίησή αφορά στους οροτύπους που έχουν 
ανιχνευθεί στο παρελθόν στην Χώρα και, επιπρόσθετα, 
στην περιοχή προέλευσης των δειγμάτων, καθώς και σε 
αυτούς που η Κεντρική Αρμόδια Αρχή κρίνει απαραίτητο 
στην δεδομένη περιοχή, στην συγκεκριμένη χρονική 
στιγμή. 

Για την διερεύνηση της κυκλοφορίας του ιού σε μία 
περιοχή, διενεργούνται, επίσης, μοριακές εξετάσεις για 
την ανίχνευση του ιού σε έντομα. Ο αριθμός των εν λόγω 

εξετάσεων καθορίζεται μετά από συνεννόηση των αρ¬ 
μόδιων Εργαστηρίων με την Κεντρική Αρμόδια Αρχή. 

3. Σύστημα εντομολογικής επιτήρησης 

Είναι υποχρεωτική η εγκατάσταση και λειτουργία μίας 
τουλάχιστον εντομοπαγίδας, ως ακολούθως: 

- μία (1) φορά τον μήνα κατά τα χρονικά διαστήματα 
από 1 η Ιανουάριου έως 31 η Μαρτίου κάθε έτους και από 
1 η Νοεμβρίου έως 31 η Δεκεμβρίου κάθε έτους καθώς 
και δύο (2) φορές τον μήνα κατά το χρονικό διάστημα 
από 1 η Απριλίου έως και 31 η Οκτωβρίου κάθε έτους στις 
Περιφερειακές Ενότητες/Νήσους που περιλαμβάνονται 
στο Παράρτημα II της παρούσης, 

- μία (1) φορά τον μήνα καθ’ όλη την διάρκεια του 
έτους από εντομοπαγίδες στις Περιφερειακές Ενότητες/ 
Νήσους που περιλαμβάνονται στο Παράρτημα II της πα¬ 
ρούσης, σε θέση που επιλέγεται με βάση, αφενός μεν 
την διαθέσιμη υποδομή (παροχή ηλεκτρικού ρεύματος), 
αφετέρου δε την γειτνίαση με πιθανούς βιότοπους των 
εντόμων-φορέων. Επιπλέον, είναι υποχρεωτική η κατα¬ 
γραφή των συντεταγμένων της θέσης και του κωδικού 
εκτροφής όπου θα τοποθετούνται οι εντομοπαγίδες. 

Ο αριθμός των εντομοπαγίδων ανά νομό, η θέση όπου 
θα τοποθετηθούν, αλλά και η προσθήκη ενδεχομένως 
άλλων Περιφερειακών Ενοτήτων/Νήσων στον κατάλογο, 
μπορούν να διαφοροποιούνται, ανάλογα με τα στοιχεία 
παρακολούθησης και την εκτίμηση του αρμόδιου Τμή¬ 
ματος. 

Για την διερεύνηση της κυκλοφορίας του ιού σε μία 
περιοχή, διενεργούνται, επίσης, μοριακές εξετάσεις για 
την ανίχνευση του ιού σε έντομα. Ο αριθμός των εν λόγω 
εξετάσεων καθορίζεται μετά από συνεννόηση των αρ¬ 
μόδιων Εργαστηρίων με την Κεντρική Αρμόδια Αρχή. 

Οι παγιδεύσεις θα πρέπει να αποστέλλονται την ίδια 
ημέρα στο Εργαστήριο, ώστε να είναι εφικτή η ανίχνευση 
του ιού με μοριακές τεχνικές. 

Για την τεκμηρίωση εφαρμογής της εντομολογικής 
επιτήρησης, συμπληρώνονται και αποστέλλονται τα 
ανάλογα διοικητικά έγγραφα που περιλαμβάνονται στο 
Εγχειρίδιο Οδηγιών Εφαρμογήςτου Προγράμματος ΚΠ. 

Άρθρο 5 

Γενικοί κανόνες δειγματοληψίας, 
κατανομή δείγματος ανά Περιφερειακή 
Ενότητα και μέγεθος δείγματος 

1 .Τα επιλεγμένα βοοειδή-μάρτυρες πρέπει να φέρουν 
υποχρεωτικά ατομική σήμανση και να είναι οροαρνητι- 
κά στον ιό του ΚΠ στην πρώτη ορολογική εξέταση που 
διενεργείται πριν την έναρξη των συστηματικών αιμο¬ 
ληψιών που προβλέπονται από το ισχύον Πρόγραμμα. 
Εναλλακτικά, σε περίπτωση αδυναμίας εύρεσης οροαρ- 
νητικών βοοειδών (υψηλά ποσοστά οροθετικών βοοει¬ 
δών ή εφαρμογή εμβολιασμού), η δειγματοληψία μπορεί 
να γίνει από οροθετικά βοοειδή στα οποία δεν ανιχνεύε- 
ται το γονιδίωμα του ΚΠ σύμφωνα με το άρθρο 4, παρ. 2. 

2. Τα βοοειδή-μάρτυρες είναι οροαρνητικά ζώα ηλικίας 
ηλικίας 6 μηνών έως 2 ετών. 

3. Στα βοοειδή-μάρτυρες απαγορεύεται να γίνονται 
ψεκασμοί με εντομοαπωθητικά σε όλη τη διάρκεια της 
οροεπιτήρησης. 


4. Τα βοοειδή-μάρτυρες υποβάλλονται σε τακτική, 
δειγματοληψία αίματος και εξέταση των δειγμάτων για 
ανίχνευση αντισωμάτων του ιού του ΚΠ ή, εφόσον έχουν 
επιλεγεί εξαρχής οροθετικά βοοειδή, σε εξέταση ανί¬ 
χνευσης του γονιδιώματος του ιού του ΚΠ., σύμφωνα 
με τα καθοριζόμενα στο Παράρτημα I της παρούσης. 

5. Βοοειδή-μάρτυρες που α) ήταν αρνητικοί και καθί¬ 
στανται οροθετικοί κατά την διάρκεια της επιτήρησης 
ή β) ήταν εξαρχής οροθετικοί μάρτυρες και στους οποί¬ 
ους σε επόμενη εργαστηριακή εξέταση ανιχνεύθηκε το 
γονιδίωμα του ιού του ΚΠ, δεν μπορούν πλέον να χρη¬ 
σιμοποιηθούν ως μάρτυρες και αντικαθίστανται από 
ισάριθμα οροαρνητικά ζώα ή ζώα στα οποία δεν έχει 
ανιχνευθεί το γονιδίωμα του ιού του ΚΠ, πληρώντας τις 
προϋποθέσεις των παραγράφων 1 και 2 του παρόντος 
άρθρου, ώστε να διατηρηθεί σταθερός ο αριθμός τους 
σε κάθε εκτροφή. 

6. Ακολουθούνται οι τεχνικές οδηγίες για την συλλο¬ 
γή, συσκευασία και αποστολή των δειγμάτων που περι¬ 
λαμβάνονται στο Εγχειρίδιο Οδηγιών Εφαρμογής του 
Προγράμματος ΚΠ και τα δείγματα προωθούνται στο 
αρμόδιο Εργαστήριο, συνοδευόμενα από το αντίστοι¬ 
χο έντυπο του Εγχειριδίου συμπληρωμένο με όλες τις 
απαραίτητες πληροφορίες. 

7. Οι εκθέσεις αποτελεσμάτων των εξετάσεων πρέπει 
να περιλαμβάνουν όλες τις απαραίτητες πληροφορίες 
(το είδος ζώου, τον κωδικό ενωτίου του(ων), αν πρόκειται 
για βοοειδή, τον κωδικό εκμετάλλευσης προέλευσης 
του(ων) ζώου(ων). Ιδιαίτερα δε, πρέπει να αναφέρονται, 
ανάλογα με την περίπτωση της εξέτασης, το είδος και 
η μέθοδος της εξέτασης που πραγματοποιήθηκε με το 
αποτέλεσμα της, η παρουσία ή όχι ενδείξεως ορομε- 
ταροπής σε σχέση με το προηγούμενο εργαστηριακό 
αποτέλεσμα, η συνέχιση ή όχι των εργαστηριακών εξε¬ 
τάσεων, οι ορότυποι για τους οποίους διενεργήθηκε η 
εξέταση οροτυποποίησης με το αντίστοιχο θετικό και 
αρνητικό αποτέλεσμα για τον καθένα από αυτούς. 

Άρθρο 6 

Μέτρα επί υποψίας ΚΠ 

1. Σε περίπτωση υποψίας ΚΠ, η αρμόδια Κτηνιατρική 
Αρχή της Περιφερειακής Ενότητας, ενημερώνει άμεσα 
την Κεντρική Αρμόδια Αρχή (Τμήμα Λοιμωδών και Πα- 
ρασιτικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων). 

2. Με απόφαση της αρμόδιας Κτηνιατρικής Αρχής της 
Περιφερειακής Ενότητας, όλα τα ζώα της εκμετάλλευσης 
υπόκεινται σε περιορισμό των μετακινήσεων μέχρι να 
γνωστοποιηθούν τα αποτελέσματα της κλινικής, επιδημι- 
ολογικής και εργαστηριακής έρευνας που διεξάγεται από 
την αρμόδια Αρχή. Συλλέγονται δείγματα αίματος και 
άλλων ιστών από όλα τα ύποπτα ζώα της εκμετάλλευσης 
και αποστέλλονται στο Εθνικό Εργαστήριο Αναφοράς. 
Εφόσον κριθεί απαραίτητο, μπορεί να επιβληθεί άμεση 
θανάτωση των κλινικά ύποπτων ζώων που ενδεχομένως 
υπάρχουν στην εκτροφή, για την συλλογή παθολογικού 
υλικού και την διεξαγωγή περαιτέρω εργαστηριακής εξέ¬ 
τασης. Η εκτροφή εξακολουθεί να υπόκειται σε επίσημη 

επιτήρηση μέχρι γνωστοποιήσεωςτου εργαστηριακού 
αποτελέσματος. Εάν υπάρχουν ενδείξεις απάτην διενέρ¬ 
γεια της επιδημιολογικής έρευνας, ότι η εκμετάλλευση 
που βρισκόταν το ζώο, όταν ανέκυψαν οι υπόνοιες ΚΠ, 
δεν είναι η εκμετάλλευση στην οποία το ζώο μολύνθηκε, 
πρέπει να τεθεί, επιπλέον, σε επιτήρηση και η δεύτερη 
εκμετάλλευση στην οποία υπάρχουν ενδείξεις ότι έλαβε 
χώρα η μόλυνση. Σε περίπτωση στην οποία η εκτροφή, 
στην οποία διαπιστώθηκε υποψία ΚΠ, είναι συστεγαζό¬ 
μενη με άλλη εκτροφή βοοειδών, αιγών ή προβάτων, 
είναι υποχρεωτική η διενέργεια ενδελεχούς κλινικής εξέ¬ 
τασης στο σύνολο των ζώων της εκτροφής και αιμοληψι¬ 
ών, κατ' εκτίμηση του ζωικού πληθυσμού της εκτροφής, 
εντός 24 ωρών από την δήλωση της υποψίας. 

3. Με ευθύνη της τοπικής αρμόδιας Κτηνιατρικής Αρ¬ 
χής, σε κάθε περίπτωση που τίθεται υποψία ΚΠ σε μία 
εκτροφή, τίθεται άμεσα σε εφαρμογή το Σχέδιο Αντιμε¬ 
τώπισης Έκτακτης Ανάγκης για την Καταπολέμηση του 
Καταρροϊκού Πυρετού και εξασφαλίζεται ότι οι ακόλου¬ 
θες ενέργειες λαμβάνουν χώρα: 

(α) Ενημέρωση των κτηνοτροφών, σχετικά με την συ¬ 
μπτωματολογία, την παθογένεια και την επιδημιολογία 
του ΚΠ. 

(β) Επεξήγηση των ισχυόντων νομικών, διοικητικών 
και οικονομικών μέτρων. 

(γ) Έγγραφη ενημέρωση του ιδιοκτήτη της εκτροφής 
για τις υποχρεώσεις του, σε ό,τι αφορά στην τήρηση 
των περιοριστικών μέτρων στις μετακινήσεις ζώων της 
εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή) τα οποία εξακολουθούν 
να υφίστανται μέχρι γνωστοποιήσεωςτου εργαστηρια¬ 
κού αποτελέσματος. 

(δ) Ακολουθούνται οι λοιπές διαδικασίες που περιγρά- 
φονται στο Σχέδιο Αντιμετώπισης Έκτακτης Ανάγκης για 
την Καταπολέμηση του Καταρροϊκού Πυρετού. 

4. Για την τεκμηρίωση της εφαρμογής των μέτρων επί 
υποψίας ΚΠ, καθώς και της άρσης αυτών, συμπληρώ¬ 
νονται και αποστέλλονται τα ανάλογα κατά περίπτωση 
διοικητικά έγγραφα που περιλαμβάνονται στο Σχέδιο 
Αντιμετώπισης Έκτακτης Ανάγκης για την Καταπολέμηση 
του Καταρροϊκού Πυρετού. 

Άρθρο 7 

Μέτρα επί επιβεβαίωσης ΚΠ 

1. Με απόφαση της αρμόδιας Κτηνιατρικής Αρχής της 
Περιφερειακής Ενότητας, στην εκτροφή όπου ανιχνεύ- 
θηκε κρούσμα ΚΠ (συμπεριλαμβανομένης της περίπτω¬ 
σης ορομετατροπής μάρτυρα), σύμφωνα με το άρθρο 
2 της παρούσης, επιβάλλονται τα προβλεπόμενα υγει¬ 
ονομικά μέτρα που περιγράφονται στο Σχέδιο Αντιμε¬ 
τώπισης Έκτακτης Ανάγκης για την Καταπολέμηση του 
Καταρροϊκού Πυρετού. 

2. Με ευθύνη της αρμόδιας τοπικής Κτηνιατρικής Αρ¬ 
χής, εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που ανιχνεύεται εστία ΚΠ: 

(α) Έγγραφη ενημέρωση του ιδιοκτήτη της εκτροφής 
σχετικά με την συμπτωματολογία, την παθογένεια και 
την επιδημιολογία του ΚΠ και ενημέρωση για τις υπο¬ 
χρεώσεις του που αφορούν στα περιοριστικά μέτρα και 
στην κλινική επιτήρηση. 


(β) Ατομική σήμανση και καταγραφή όλων των ευπα¬ 
θών ζώων της εκτροφής. 

(γ) Αυξημένη κλινική επιτήρηση στην εκτροφή, για 
τον εντοπισμό ζώων με ύποπτα κλινικά συμπτώματα η 
οποία έχει διάρκεια πενήντα (50) ημέρες από κοινοποιή- 
σεωςτου θετικού αποτελέσματος και λήγει μόνο εφόσον 
δεν παρατηρηθεί κρούσμα σε ολόκληρο το νομό ή δεν 
ανιχνευθεί εργαστηριακά το γονιδίωμα του ιού κατά το 
διάστημα αυτό. Σε περίπτωση ορομετατροπής μάρτυρα, 
πραγματοποιείται εργαστηριακός έλεγχος του συνόλου 
των μαρτύρων της εκτροφής και διενέργεια δειγματο¬ 
ληψιών από τα υπόλοιπα ζώα της εκτροφής (συλλογή 
αριθμού δειγμάτων κατ' εκτίμηση του ζωικού πληθυ¬ 
σμού της εκτροφής, της επιδημιολογικής εικόνας στην 
περιοχή και σε συνεννόηση με την Κεντρική Υπη ρεσία). 

(δ) Σε περίπτωση στην οποία η εκτροφή, στην οποία 
διαπιστώθηκε το κρούσμα ΚΠ (συμπεριλαμβανομέ- 
νης της περίπτωσης ορομετατροπής μάρτυρα), είναι 
συστεγαζόμενη με άλλη εκτροφή βοοειδών, αιγών ή 
προβάτων, είναι υποχρεωτική η διενέργεια ενδελεχούς 
κλινικής εξέτασης στο σύνολο των ζώων της εκτροφής 
και αιμοληψιών, κατ' εκτίμηση του ζωικού πληθυσμού 
της εκτροφής, εντός 24 ωρών από την γνωστοποίηση 
του εργαστηριακού αποτελέσματος. 

(στ) Διενέργεια επιδημιολογικής έρευνας, σύμφωνα 
με το υπόδειγμα που περιλαμβάνεται στο Σχέδιο Αντι¬ 
μετώπισης Έκτακτης Ανάγκης για την Καταπολέμηση 
του Καταρροϊκού Πυρετού. 

(γ) Ενίσχυση της επιτήρησης στις εκτροφές αιγοπρο¬ 
βάτων και βοοειδών της περιοχής, η οποία, επιπλέον, 
πρέπει να εφαρμόζεται και στις περιοχές, όπου ανιχνεύ- 
ονται οροθετικά βοοειδή μάρτυρες. 

(ζ) Σε συνεργασία με τις κατά τόπους μετεωρολογικές 
υπηρεσίες, ερευνώνται οι κατευθύνσεις των ανέμων που 
καταγράφηκαν κατά τις 40-20 προηγούμενες ημέρες από 
την δειγματοληψία του θετικού ζώου (συμπεριλαμβανο- 
μένης της περίπτωσης ορομετατροπής μάρτυρα), προ- 
κειμένου να εντοπιστεί-κατά το δυνατόν-πιθανή πηγή 
προέλευσης εντόμων φορέων και να εφαρμοστούν μέ¬ 
τρα καταπολέμησης των ενηλίκων εντόμων. Τα αποτε¬ 
λέσματα της παραπάνω έρευνας συμπεριλαμβάνονται 
στην επιδημιολογική έρευνα που διεξάγουν οι αρμόδιες 
Αρχές. 

(η) Επιπρόσθετα μέτρα καθορίζονται με εγκυκλίους 
του Τμήματος Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γενικής Διεύθυνσης 
Κτηνιατρικής του Υπουργείου Αγροτικής Ανάπτυξης και 
Τροφίμων, με βάση την ισχύουσα εθνική και κοινοτική 
νομοθεσία, αναλόγωςτης επιδημιολογικής κατάστασης 
του ΚΠ στην Χώρα μας. 

3. Με απόφαση του Προϊσταμένου της αρμόδιας τοπι¬ 
κής Κτηνιατρικής Αρχής, στην εκτροφή όπου επιβεβαιώ¬ 
θηκε θετικό κρούσμα ΚΠ επιβάλλονται, τα υγειονομικά 
μέτρα περιορισμού της εκτροφής, σύμφωνα με τις δια¬ 
τάξεις του Σχεδίου Αντιμετώπισης Έκτακτης Ανάγκης για 
την Καταπολέμηση του Καταρροϊκού Πυρετού. 

4. Για την τεκμηρίωση της εφαρμογής των μέτρων σε 
περίπτωση επιβεβαιωμένου εργαστηριακά κρούσμα¬ 
τος ΚΠ, καθώς και της άρσης αυτών, συμπληρώνονται 

και αποστέλλονται τα αντίστοιχα, κατά περίπτωση, δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΚΠ. 

Άρθρο 8 

Υποχρέωση καταχώρησηςτων διατιθέμενων 
εμβολίων κατά του Καταρροϊκού Πυρετού από τα 
νόμιμα σημεία διάθεσης. 

1. Ο εμβολιασμός κατά του νοσήματος επιτρέπεται 
μόνο ως συμπλήρωμα των μέτρων καταπολέμησης που 
λαμβάνονται στην περίπτωση εμφάνισης της νόσου, με 
την διαδικασία της κατ’ εξαίρεσης εισαγωγής εμβολίων. 
Η απόφαση για τη διενέργεια εμβολιασμού λαμβάνεται 
από την Διεύθυνση Υγείας των Ζώων του Υπ.Α.Α.Τ., ανά¬ 
λογα με την επιδημιολογική κατάσταση του νοσήματος. 

2. Τα νόμιμα σημεία διάθεσης των εμβολίων για τον 
Καταρροϊκό Πυρετό είναι: 

• τα καταστήματα λιανικής πώλησης κτηνιατρικών 
φαρμακευτικών προϊόντων (που εκτελούν μόνο συντα¬ 
γές άλλων), 

■ τα κτηνιατρικά γραφεία παραγωγικών ζώων (που 
απαγορεύεται να εκτελούν συνταγές άλλων κτηνιάτρων), 

• οι κτηνίατροι των ιδιωτικών κτηνιατρείων ή κλινικών 
ζώων (που απαγορεύεται να εκτελούν συνταγές άλλων 
κτηνιάτρων), 

• οι κτηνίατροι των κτηνιατρικών γραφείων παραγωγι¬ 
κών ζώων των Συνεταιριστικών οργανώσεων, των Συνε¬ 
ταιριστικών επιχειρήσεων και των Ομάδων Παραγωγών, 

• τα φαρμακεία (που εκτελούν μόνο συνταγές άλλων). 

3. α) Οι υπεύθυνοι των ανωτέρω σημείων διάθεσης 
υποχρεούνται να καταχωρούν όλα τα σκευάσματα των 
εμβολίων που εμπορεύονται/διαθέτουν προς τους τελι¬ 
κούς χρήστες, στην ειδική ηλεκτρονική βάση δεδομένων 
της ηλεκτρονικής εφαρμογής που ονομάζεται «Καταρρο¬ 
ϊκός Πυρετός/Ηλεκτρονική Καταχώριση Εμβολίων» και 
είναι αναρτημένη στην ιστοσελίδα του Υπ.Α.Α.Τ. 

β) Η διαδικασία καταχώρισης που ακολουθείται πε- 
ριγράφεται αναλυτικά στο υπ’ αριθμ. πρωτοκόλλου 
2221/63872/09-06-2015 έγγραφο της Διεύθυνσης Υγείας 
των Ζώων «Οδηγίες για την καταχώριση των εμβολίων 
κατά του καταρροϊκού πυρετού στην ψηφιακή εφαρμο¬ 
γή», το οποίο βρίσκεται αναρτημένο στην ιστοσελίδα 
του Υπ.Α.Α.Τ. (νννννν.ιτιίηΒςπς.ςΐ')· 


4. Οι αρμόδιες Κτηνιατρικές Υπηρεσίες των οικείων Πε¬ 
ριφερειακών Ενοτήτων διενεργούν δειγματοληπτικούς 
ελέγχους για να επιβεβαιώσουν την τήρηση αυτής της 
υποχρέωσης των υπευθύνων των σημείων διάθεσης των 
εμβολίων και προβαίνουν στις απαραίτητες ενέργειες για 
τη συμμόρφωσή τους. 

Άρθρο 9 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και τα μέτρα που λαμβάνονται κατ' 
εφαρμογή της, δεν καταβάλλονται οι αποζημιώσεις ή 
οι ενισχύσεις της ΚΥΑ οικονομικών αποζημιώσεων και 
ενισχύσεων που προκύπτουν από την επιβολή κτηνια¬ 
τρικών μέτρων εξυγίανσης του ζωικού κεφαλαίου και, 
επιπλέον, επιβάλλονται οι διοικητικές και ποινικές κυρώ¬ 
σεις που προβλέπονται από το Νόμο 4235/2014 (Α'32) 
και όπως αυτός κάθε φορά ισχύει. 

Άρθρο 10 

Καταργούμενες Διατάξεις 

Από την έναρξη ισχύος της παρούσας, η υπ’ αριθμ. 
173/5333/2017 (ΦΕΚ Β'235/01.02.2017) απόφαση του 
Αναπληρωτή Υπουργού Αγροτικής Ανάπτυξης και Τρο¬ 
φίμων παύει να ισχύει. 

Άρθρο 11 

Ισχύς 

Η απόφαση ισχύει από την δημοσίευση της παρούσας. 

ΠΑΡΑΡΤΗΜΑ I: ΟΡΟΛΟΓΙΚΗ ΕΠΙΤΗΡΗΣΗ ΓΙΑ ΤΟΝ ΚΑ¬ 
ΤΑΡΡΟΪΚΟ ΠΥΡΕΤΟ 

ΠΙΝΑΚΑΣ. Ορολογική επιτήρηση ΚΠ: συλλογή 60 δειγ¬ 
μάτων αίματος από διαφορετικά βοοειδή, ανά δίμηνο, σε 
όλεςτις Περιφερειακές ΕνότητεςτηςΧώρας.Τα βοοειδή 
που έχουν επιλεγεί ως μάρτυρες υπόκεινται σε δειγμα¬ 
τοληψία αίματος κάθε δίμηνο του έτους, εκτός αν προ- 
κύψει περιορισμός στην διατήρηση τους ως μάρτυρες, 
κατά το άρθρο 5 της παρούσης. Τα ανωτέρω δείγματα 
συλλέγονται από 6 τουλάχιστον διαφορετικές εκτροφές, 
με ομοιόμορφη γεωγραφική κατανομή εντός της Περι¬ 
φερειακής Ενότητας, ώστε να επιτυγχάνεται γεωγραφική 
κάλυψη αυτής. 




Τεύχος Β' 732/02.03.2018 

ΑΝΑΤΟΛΙΚΗ ΜΑΚΕΔΟΝΙΑ & 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'732/02.03.2018 


ΠΑΡΑΡΤΗΜΑ II : ΕΝΤΟΜΟΛΟΓΙΚΗ ΕΠΙΤΗΡΗΣΗ ΓΙΑ ΤΟΝ ΚΑΤΑΡΡΟΪΚΟ ΠΥΡΕΤΟ. 

ΠΙΝΑΚΑΣ. Εντομολογική Επιτήρηση ΚΠ, με συλλογή δειγμάτων από εντομοπαγίδες εγκατεστημένες σε 
Περιφερειακές Ενότητες/Νήσους: α) μία (1) φορά το μήνα, κατά τα χρονικά διαστήματα από 1 η Ιανουάριου έως 31 η 
Μαρτίου κάθε έτους και από 1 η Νοεμβρίου έως 31 η Δεκεμβρίου κάθε έτους και δύο (2) φορές το μήνα, κατά το χρονικό 
διάστημα από 1 η Απριλίου έως και 31 η Οκτωβρίου κάθε έτους, β) μία (1) φορά τον μήνα, καθ’ όλη την διάρκεια του έτους. 


ΠΕΡΙΦΕΡΕΙΑ 

ΠΕΡΙΦΕΡΕΙΑΚΗ 

ΕΝΟΤΗΤΑ/ 

ΝΗΣΟΣ 

Α. 

Πλήθος μηνιαίων δειγματοληψιών 
ανά χρονική περίοδο του έτους 

Β. 

Μηνιαίες 
δειγματο¬ 
ληψίες καθ’ 
όλο το έτος 

Ιανουάριος έως 
Μάρτιος 

Απρίλιος έως 
Οκτώβριος 

Νοέμβριος έως 
Δεκέμβριος 

Ιανουάριος 

έως 

Δεκέμβριος 

ΑΝΑΤΟΛΙΚΗ 

ΜΑΚΕΔΟΝΙΑ- 

ΘΡΑΚΗ 

Δράμα 

1 

2 

1 

- 

Έβρος 

1 

2 

1 

- 

Ξάνθη 

1 

2 

1 

- 

ΒΟΡΕΙΟ ΑΙΓΑΙΟ 

Νήσος Λέσβος 

1 

2 

1 

- 

Νήσος Λήμνος 

1 

2 

1 

- 

Νήσος Σάμος 

1 

2 

1 

- 

Νήσος Ικαρία 

1 

2 

1 

- 

Νήσος Χίος 

1 

2 

1 

- 

ΔΥΤΙΚΗ 

ΜΑΚΕΔΟΝΙΑ 

Καστοριά 

1 

2 

1 

- 

Φλώρινα 

- 

- 

- 

1 

ΉΠΕΙΡΟΣ 

Άρτα 

- 

- 

- 

1 

Πρέβεζα 

- 

- 

- 

1 

Ιωάννινα 

1 

2 

1 

- 

ΘΕΣΣΑΛΙΑ 

Λάρισα 

- 

- 

- 

1 

Μαγνησία 

- 

- 

- 

1 

Τρίκαλα 

- 

- 

- 

1 

ΚΕΝΤΡΙΚΗ 

ΜΑΚΕΔΟΝΙΑ 

Θεσσαλονίκη 

- 

- 

- 

1 

Κιλκίς 

1 

2 

1 

- 

Σέρρες 

1 

2 

1 

- 

ΚΡΗΤΗ 

Ηράκλειο 

1 

2 

1 

- 

Χανιά 

1 

2 

1 

- 

ΝΟΤΙΟ ΑΙΓΑΙΟ 

Νήσος Ρόδος 

1 

2 

1 

- 

Νήσος Κως 

1 

2 

1 

- 

Νήσος Πάρος 

- 

- 

- 

1 

ΠΕΛΟΠΟΝΝΗΣΟΣ 

Αρκαδία 

- 

- 

- 

1 

Λακωνία 

1 

2 

1 


Μεσσηνία 

- 

- 

- 

1 

ΑΤΤΙΚΗ 

Ανατολική Αττική 

- 

- 

- 

1 

Δυτική Αττική 

- 

- 

- 

1 

ΔΥΤΙΚΗ ΕΛΛΑΔΑ 

Αιτωλοακαρνανία 

- 

- 

- 

1 

Αχαΐα 

- 

- 

- 

1 

ΙΟΝΙΕΣ ΝΗΣΟΙ 

Ζάκυνθος 

1 

2 

1 

- 

Κέρκυρα 

1 

2 

1 

- 

ΣΤΕΡΕΑ ΕΛΛΑΔΑ 

Βοιωτία 

- 

- 

- 

1 

Εύβοια 

- 

- 

- 

1 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Φεβρουάριου 2018 
Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: ννθΒιτιαείθΓ.ΘίίάΐΘΐ.αΓ 

* 02007320203180012 * 

































































































